Davos forumida Ukraina, salomatlik, oziq-ovqat inqirozi muhokamada
2000 nafar delegat orasida Rossiyadan bu yili hech kim yo’q. Aksariyat ishtirokchilar bu mamlakatning Ukrainadagi urushini qoraladi.
"Bir narsa tushunishingizni xohlaymiz. Biz sizlarni himoya qilyapmiz. Har biringizni. Qadriyatlar uchun kurashyapmiz. Ayni demokratik qadriyatlar uchun”, - dedi Kiyev hokimi Vitaliy Klichko. Anjuman ishtirokchilariga virtual murojaat qilgan Prezident Vladimir Zelenskiy Rossiya bilan barcha turdagi iqtisodiy hamkorlikdan voz kechishga chaqirdi. Ukraina delegatsiyasi Davosda iliq kutib olingan bo’lsa-da, ularning bu talabini bajarish oson bo’lmaydi. Germaniya, Vengriya hamda Rossiyaga boshqa turdagi ko’plab sanksiyalarni qo’llab-quvvatlagan Yevropaning qator mamlakatlari Rossiyadan gaz va neft xarid qilishda davom etmoqda. Germaniya Iqtisodiyot vaziri Robert Xabek bunday davlatlarni Rossiya yoqilg’isiga tobelikdan qutulishga chaqirdi. G’arb kompaniyalari Rossiyani yakkalatish tez bo’lmasligiga ishora qilmoqda. “Bu jangda biz to’liq qatnasha olmaymiz, ammo qo’ldan kelgancha harakat qilamiz. Ukrainaliklar biz uchun, qadriyatlarimiz va hayotimiz uchun jang qilayotganini ko’rib, o’zimizni bir oz ojizdek his qilyapmiz”, - deydi Niderlandiyaning “Makkenzi end kompani” shirkatidan Sven Smit. 2000 nafar delegat orasida Rossiyadan bu yili hech kim yo’q. Aksariyat ishtirokchilar bu mamlakatning Ukrainadagi urushini qoraladi. Forumda boshqa masalalar ham muhokama etilmoqda.